Уразмәтов Әхәт Сәлих улы

Уразмәтов Әхәт Сәлих улы (9 декабрь 1931 йыл — 2 июль 2015 йыл) — эстрада артисы, РСФСР-ҙың атҡаҙанған (1983), БАССР-ҙың халыҡ (1977) артисы. Өфө ҡалаһының почётлы гражданы.

 Биографияһы 
Әхәт Сәлих улы Уразмәтов 1931 йылдың 9 декабрендә Башҡорт АССР-ының Шишмә районы Ҡалмаш ауылында тыуған.

1951 йылда Өфө сәнғәт училищеһының театр бүлеген тамамлағандан бирле Башҡорт дәүләт филармонияһы артисы.

1952 йылдан актёрҙарҙың артабан киң билдәлелек аласаҡ «Кәтүк менән Бағанай» дуэты ойошторола. Унда «Кәтүк» — Әхәт Уразмәтов, «Бағанай» — БАССР-ҙың атҡаҙанған артисы Ғәфүр Латипов була. Дуэттың репертуары ҡыҙыҡ-мәҙәктәр, төртмә таҡмаҡтар, юмор һәм сатиранан тора. Башҡорт эстрадаһының талантлы оҫтаһы, Уразмәтов лирик һәм публицистик монологтар менән сығыш яһаны, Ҡадир Даян, Агиш Ғирфанов, Шәриф Бикҡол, Фәтих Ихсанов, Шакир Насыров, Нәжибәк Хафизов һәм башҡаларҙың интеромедаларында 100-ҙән артыҡ саҡыу образ тыуҙырҙы. Башҡортостан һәм Рәсәй ҡалалары, шулай уҡ Финляндия буйлап даими гастролдәрҙә йөрөй, төрлө фестивалдәрҙә, кисәләрҙә, концерттарҙа һәм ижади осрашыуҙарҙа әүҙем ҡатнашты.

Һөйләү жанры оҫтаһы, артист Әхәт Уразмәтов 2015 йылдың 2 июлендә Өфөлә вафат булдыУШЁЛ ИЗ ЖИЗНИ ЗАСЛУЖЕННЫЙ АРТИСТ РСФСР, НАРОДНЫЙ АРТИСТ БАССР, ВЕДУЩИЙ МАСТЕР ЭСТРАДЫ АХАТ САЛИХОВИЧ УРАЗМЕТОВ. Официальный сайт «Культурный мир Башкортостана». Главная→Новости. 03.07.2015.

 Маҡтаулы исемдәре һәм башҡа бүләктәре 
 Өфө ҡалаһының почётлы гражданы
 РСФСР-ҙың атҡаҙанған артисы (1983)
 Башҡорт АССР-ының халыҡ артисы (1977)

 Хәтер 
 Аралбаева Л. Өфөлә билдәле юморист Әхәт Уразмәтовтың хәтер кисәһе була. «Башинформ» мәғлүмәт агентлығы, 2016, 7 декабрьӨфөлә билдәле юморист Әхәт Уразмәтовтың хәтер кисәһе була. «Башинформ» мәғлүмәт агентлығы, 2016, 7 декабрь.

 Иҫкәрмәләр 

 Һылтанмалар 

 Уразмәтов Әхәт 
 Дуҫлыҡ ептәрен нығытып 

Категория:Өфө сәнғәт училищеһын тамамлаусылар
Категория:Шәхестәр:Башҡорт дәүләт филармонияһы
Категория:Башҡорт АССР-ының атҡаҙанған артистары